28.8.2014 Jurnalul Oficial al Uniunii Europene L 255/1 II (Acte fără caracter legislativ) REGULAMENTE REGULAMENTUL DELEGAT (UE) NR. 906/2014 AL COMISIEI din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește cheltuielile aferente intervenției publice COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1306/2013 al Parlamentului European şi al Consiliului din 17 decembrie 2013 privind finanţarea, gestionarea şi monitorizarea politicii agricole comune şi de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliu- lui (!), în special articolul 20 alineatele (2) și (3), întrucât: (1)  În conformitate cu articolul 4 alineatul (1) litera (a) din Regulamentul (UE) nr. 1306/2013, măsurile de intervenție care reglementează piețele agricole urmează a fi finanțate de Uniune în condițiile stabilite de legislația agricolă sectorială. În ceea ce priveşte măsurile de intervenție publică, suma finanțării care urmează a fi acordată de Uniune este stabilită în funcție de conturile anuale elaborate de agențiile de plăți. (2) Cheltuielile aferente intervenției publice pot varia considerabil. Prin urmare, este necesar să se specifice pentru fiecare categorie de operațiuni care cheltuieli sunt eligibile pentru finanțare din partea Uniunii şi, în special, în ce condiții pot fi acoperite cheltuielile respective. În acest scop, ar trebui stabilite condițiile de eligibilitate și metodele de calculare a cheltuielilor eligibile. În plus, ar trebui să se specifice în ce cazuri aceste cheltuieli trebuie înregistrate pe baza elementelor înregistrate efectiv de agențiile de plăți sau pe baza sumelor standard stabilite de către Comisie. (3) Pentru a se da statelor membre a căror monedă nu este moneda euro posibilitatea de a-şi consolida cheltuielile şi costurile în moneda lor naţională și în euro în mod armonizat, ar trebui specificate condițiile în care se înregis- trează în conturi operațiunile de depozitare publică și cursul de schimb aplicabil. (4) Evaluarea operațiunilor de depozitare publică depinde, de asemenea, de tipul operațiunilor și de legislația agricolă sectorială aplicabilă. Prin urmare, ar trebui să se stabilească o normă generală care să prevadă că valoarea achizițiilor și vânzărilor este egală cu suma plăților sau a încasărilor efectuate sau care urmează să fie efectuate pentru operațiunile fizice, precum și normele specifice și cazurile speciale care trebuie luate în considerare. () JO L 347, 20.12.2013, p. 549.